CELEX: 52011PC0250
Language: lt
Date: 2011-05-05
Title: TARYBOS SPRENDIMAS dėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo vystomajam bendradarbiavimui Pietų Sudane Pasiūlymas TARYBOS SPRENDIMAS dėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo vystomajam bendradarbiavimui Pietų Sudane

|

52011PC0250

/* KOM/2011/0250 galutinis - NLE 2011/0106 */  TARYBOS SPRENDIMAS dėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo vystomajam bendradarbiavimui Pietų Sudane Pasiūlymas TARYBOS SPRENDIMAS dėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo vystomajam bendradarbiavimui Pietų Sudane  

	AIŠKINAMASIS MEMORANDUMAS2011 m. sausio mėn. pagal 2005 m. Visuotinį taikos susitarimą surengtame referendume dėl apsisprendimo didžioji dauguma Pietų Sudano gyventojų balsavo už nepriklausomybės nuo Šiaurės Sudano paskelbimą. Tikimasi, kad nepriklausomybė bus oficialiai paskelbta 2011 m. liepos 9-ąją – Visuotinio taikos susitarimo galiojimo pabaigos dieną.Europos Sąjunga ir jos valstybės narės palankiai įvertino referendumo rezultatus ir tikisi toliau plėtoti glaudžią ir ilgalaikę partnerystę su Pietų Sudanu, teikdama paramą pereinamuoju laikotarpiu, iki kol sklandžiai ir taikiai bus sukurta stabili ir demokratinė nepriklausoma Pietų Sudano valstybė. Todėl ES ir valstybės narės, glaudžiai bendradarbiaudamos su vietos valdžios institucijomis ir subjektais, jau pradėjo su bendru planavimu susijusį darbą.Paskelbęs nepriklausomybę Pietų Sudanas turės įveikti daug humanitarinių ir socialinių bei ekonominių sunkumų, atsirasiančių dėl mažesnių valstybės pajėgumų. Dėl šių aplinkybių ilgą laiką išorės pagalba bus labai svarbi padedant Pietų Sudanui kovoti su didžiuliu skurdu, suteikiant vietos bendruomenėms teisių ir siekiant, kad gyventojai per trumpą laiką pajustų teigiamus dėl taikos pasiektus pokyčius. Tikimasi, kad Pietų Sudanas pateiks prašymą prisijungti prie Kotonu susitarimo, tačiau 10-ojo Europos vystymosi fondo (EPF) projektai nebus pradėti vykdyti iškart po prisijungimo. Todėl iš karto po referendumo, laikotarpiu, iki kol bus visiškai prisijungta prie Kotonu susitarimo ir kitų daugiašalių finansavimo sistemų, o Pietų Sudanas tebebus labai pažeidžiamas ir bus didelė valstybės žlugimo tikimybė, gali kilti finansavimo spragos pavojus.Dar 2010 m. liepos mėn. 2010 m. liepos 12 d. Tarybos sprendimu 2010/406/ES skirta 150 mln. EUR, nepanaudotų vykdant 9-ojo ir ankstesnių EPF projektus, siekiant patenkinti „pažeidžiamiausių Sudano gyventojų poreikius“. Iš šios sumos Pietų Sudanui numatyti 85 mln. EUR. Vis dėlto manoma, kad tokios sumos nepakanka didžiuliams valstybės poreikiams patenkinti ir pajėgumams didinti, taip pat Pietų Sudano gyventojų vystymosi poreikiams. Todėl laikomasi nuomonės, kad būtina skirti papildomų lėšų, iki kol Pietų Sudanas visiškai prisijungs prie Kotonu susitarimo.Pridedamame sprendime Europos Komisija siūlo, laikantis 10-ojo EPF vidaus susitarimo 1 straipsnio 4 dalyje nustatytos tvarkos, papildomai skirti 200 mln. EUR, nepanaudotų vykdant 9-ojo ir ankstesnių EPF projektus, siekiant remti Pietų Sudano valstybę, jos pajėgumų didinimą ir vystymosi poreikius.Todėl Tarybai siūloma priimti pridedamą sprendimą dėl 200 mln. EUR, nepanaudotų vykdant ankstesnių EPF projektus, skyrimo Pietų Sudanui. Vėliau bus parengtas finansavimo sprendimas, kuriame bus pateiktas išsamesnis planas.2011/0106 (NLE)PasiūlymasTARYBOS SPRENDIMASdėl lėšų, nepanaudotų vykdant 9-ojo ir ankstesnių Europos plėtros fondų (EPF) projektus, skyrimo vystomajam bendradarbiavimui Pietų SudaneEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo, ypač į jos 217 straipsnį,atsižvelgdama į Europos Komisijos pasiūlymą,atsižvelgdama į Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo pagal 2008–2013 m. daugiametę finansavimo programą vadovaujantis AKR ir EB partnerystės susitarimu ir dėl finansinės pagalbos skyrimo užjūrio šalims ir teritorijoms, kurioms taikoma EB sutarties ketvirta dalis[1], ypač į jo 1 straipsnio 4 dalį ir 6 straipsnį,kadangi:1.  Tikimasi, kad Pietų Sudanas, atsižvelgdamas į referendumo dėl apsisprendimo, surengto pagal 2005 m. Visuotinį taikos susitarimą, rezultatus, savo nepriklausomybę nuo Šiaurės Sudano oficialiai paskelbs 2011 m. liepos 9 d.2.  Paskelbus nepriklausomybę, Pietų Sudano valstybė, turėdama mažesnius valdymo pajėgumus ir tvyrant politiniam nestabilumui, turės įveikti daug humanitarinių ir socialinių bei ekonominių sunkumų. Tikėtina, kad šiomis aplinkybėmis dar padidės išorės pagalbos svarba padedant Pietų Sudanui kovoti su didžiuliu skurdu, suteikiant vietos bendruomenėms teisių ir siekiant, kad gyventojai per trumpą laiką pajustų teigiamus dėl taikos pasiektus pokyčius.(3) Tikimasi, kad netrukus po nepriklausomybės paskelbimo Pietų Sudanas pateiks prašymą prisijungti prie Kotonu susitarimo. Tačiau 10-ojo Europos vystymosi fondo projektai nebus pradėti vykdyti iškart po prisijungimo, todėl kyla finansavimo spragos pavojus.(4) 2010 m. liepos 12 d. Tarybos sprendimu 2010/406/ES dėl lėšų, nepanaudotų vykdant devintojo ir ankstesnių Europos plėtros fondų (EPF) projektus, skyrimo siekiant patenkinti pažeidžiamiausių Sudano gyventojų poreikius[2] pirmieji 150 mln. EUR skirti pažeidžiamiausių Sudano gyventojų poreikiams patenkinti. Iš šios sumos Pietų Sudanui jau numatyti 85 mln. EUR. Vis dėlto manoma, kad tokios sumos nepakanka didžiuliams valstybės poreikiams patenkinti ir pajėgumams didinti, taip pat daugumos gyventojų vystymosi poreikiams.(5) Siekiant užpildyti likusią finansinę spragą, Pietų Sudano gyventojams ir valstybinėms institucijoms turi būti skirta daugiau lėšų, nepanaudotų vykdant 9-ojo ir ankstesnių EPF projektus.(6) Lėšos turėtų būti naudojamos Trejų metų Pietų Sudano vystymosi planui (2011–2013 m.) įgyvendinti, atsižvelgiant į finansavimo sprendimus, kuriuos turi priimti Komisija. Taip pat reikėtų įtraukti nuostatą, kuria būtų numatyta padengti su paramos priemonėmis susijusias išlaidas.(7) Siekiant supaprastinimo, šios lėšos turėtų būti administruojamos pagal 10-ojo EPF įgyvendinimo susitarimus,PRIĖMĖ ŠĮ SPRENDIMĄ:1 straipsnis3.  Vystomajam bendradarbiavimui Pietų Sudane skiriama 200 mln. EUR iš vykdant 9-ojo ir ankstesnių EPF projektus nepanaudotų lėšų. 3 proc. šios sumos Komisija skiria rėmimo išlaidoms.4.  Šios lėšos administruojamos laikantis 10-ajam EPF galiojančių taisyklių ir procedūrų.2 straipsnisŠis sprendimas įsigalioja kitą dieną po jo priėmimo.Priimta Briuselyje […]Tarybos varduPirmininkas [1] OL L 247, 2006 9 9, p. 32.[2] OL L 189, 2010 7 22, p. 14.